OzLabs/hebrew-wiki-articles huggingface dataset:
מיי וג'ורג'

מיי וג'ורג (באנגלית: Feel Good) היא מיני סדרת דרמה קומית בריטית של נטפליקס, שעלתה לשירות ההזרמה של החברה ב-18 במרץ 2020.<ref></ref>

==עלילת הסדרה==
הסדרה עוקבת אחר מיי (מיי מרטין), סטנדאפיסטית קנדית מכורה לסמים לשעבר המבולבלת לגבי זהותה המגדרית, הנכנסת למערכת יחסים עם ג'ורג' (שארלוט ריצ'י), מורה סטרייטית שמתאהבת בה.<ref></ref>

העלילה מתמקדת במערכת היחסים שביניהן ובמערכות היחסים שלהן עם חבריהן ומשפחותיהן.

==שחקנים==
* מיי מרטין - מיי, סטנדאפיסטית קנדית מכורה לסמים לשעבר בעלת בלבול בזהותה המגדרית.
* שארלוט ריצ'י - ג'ורג' (ג'ורג'ינה), מורה סטרייטית שמתאהבת במיי.
* ליסה קודרו - אמה של מיי.
* סופי תומפסון - מגי, התומכת של מיי.
* פיל בורגרס - פול, השותף לדירה של ג'ורג'.
* טום אנדרוז - קווין.
* ריטו אריה - לבה (לורה), בתה של מגי.

==ביקורת==
באתר Rotten Tomatoes דורגה הסדרה ב-100% עם ממוצע של 8.3/10, בהתבסס על 22 ביקורות.<ref></ref> הסדרה זכתה להתייחסויות חיוביות נוספות רבות.<ref></ref>

==קישורים חיצוניים==

ביקורות
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בניו יורק
קטגוריה:סדרות דרמה אמריקאיות
קטגוריה:סדרות קומדיה אמריקאיות
מערכת הבריאות באיטליה

דגומה לכרטיס בריאות איטלקי, המקנה שירותי בריאות וטיפולים רפואיים למחזיק בו
מערכת הבריאות באיטליה היא מערכת בריאות ציבורית בעיקרה, המבוססת על כספי מיסים ותקצוב ממשלתי, כאשר לכל אזרח או תושב איטלקי מוענקת הזכות לכיסוי רפואי בסיסי, אולם ניתן להרחיב את הכיסוי על ידי רכישת ביטוח בריאות משלים פרטי.

המערכת הציבורית מנוהלת על בסיס חלוקה לשלושה מישורים - המישור הלאומי, המחוזי והמקומי, כאשר שירותי הבריאות בפועל ניתנים בידי יחידות הבריאות המקומיות. בראש המערכת, במישור הלאומי, עומד ארגון ה-SSN, שירות הבריאות הלאומי (Servizio Sanitario Nazionale), עליו מוטלת האחריות להבטיח לכל התושבים והאזרחים את הזכות לבריאות כפי שנקבע בחוקה האיטלקית.

בכל אחד ממחוזות איטליה קיים שירות בריאות מחוזי, שתפקידו לרכז את יחידות הבריאות המקומיות וכן לנהל ולממן את שירותי הבריאות הנמצאים בתחומי שיפוטו של המחוז. שירותי הבריאות המחוזיים נהנים מאוטונומיה בקביעת מבנה המאקרו של יחידות הבריאות המקומיות ובראשו של כל אחד מהם עומד מנכ"ל, שממונה בידי מושל המחוז.

המימון הציבורי של המערכת (באמצעות כספי מיסים) מהווה למעלה מ-75% מהמימון הכללי שלה, כאשר בשנת 2014, סך הוצאות שירותי הבריאות באיטליה עמד על 9.1% מהתמ"ג (מעט נמוך יותר מהממוצע במדינות ה-OECD שעמד על 9.3%).

בשנת 2000 דורגה מערכת הבריאות האיטלקית על ידי ארגון הבריאות העולמי כמערכת הבריאות השנייה הטובה ביותר, כאשר לפי הארגון איטליה ממוקמת במקום השישי בין מדינות העולם במדינות עם תוחלת החיים הגבוהה ביותר.

בשנת 2020, על רקע התפרצות נגיף הקורונה באיטליה, קרסה מערכת הבריאות הציבורית כאשר בתי החולים בצפון המדינה (בעיקר במחוזות לומברדיה וונטו), לא יכלו להתמודד עם עומס החולים המאושפזים במחלקות טיפול נמרץ, דבר שהוביל למותם של מאות אנשים מדי יום ולאחוזי תמותה גבוהים מאוד באיטליה ביחס ליתר מדינות העולם.

==קישורים חיצוניים==

== הערות שוליים ==

קטגוריה:איטליה: בריאות ורפואה
איטליה
פאבל באקין

פאבל ניקולאייביץ' באקין (נולד ב-1903 בדנייפרופטרובסק) היה ראש מערך הגולאג (רשמית, המינהל הראשי למחנות עבודה לתיקון ומושבות) של משרד הפנים של ברית המועצות בשנים 1956–1958.

== ביוגרפיה ==
הוא נולד בדנייפרופטרובסק, שבאוקראינה.<ref name="autogenerated1">[http://www.xliby.ru/istorija/gulag_glavnoe_upravlenie_lagerei_1917_1960/p8.php Начальники ГУЛАГа ОГПУ — НКВД — МВД СССР с 1930 по 1960 гг.]</ref> הצטרף למפלגה הבולשביקית בשנת 1930. בשנים 1916–1931 היה מנעולן וכבאי בדנייפרופטרובסק.

בשנים 1931–1932 למד בבית הספר הגבוה של תנועת האיגודים של המועצה המרכזית לאיגודים מקצועיים במוסקבה. בשנים 1932–1937 עבד בוועד המרכזי של איגוד העובדים בתעשייה המטלורגית. בין השנים 1938–1939 היה סגן מזכיר ועדת המפלגה של הקומיסריון העממי לתעשייה הכבדה של ברית המועצות.

בשנים 1939–1941 - מזכיר ועדת המפלגה לענייני תעשייה כבדה, במקביל בשנים 1941–1942, הוא היה המזכיר השלישי של הוועדה המחוזית במוסקבה.

בשנים 1942–1953 כיהן כיו"ר הוועד המנהל של מועצת מחוז מולטוב במוסקבה. בשנים 1953–1956 – כראש משרד הלוגיסטיקה של מועצת מחוז מולוטוב במוסקבה.

מ-4 באפריל 1956 עד 31 במרץ 1958, שימש כראש המינהל הראשי של מחנות עבודה בכפייה ומושבות של משרד הפנים ברית המועצות (גולאג).

פרש ב-1 במאי 1958 עקב מחלה.

== הערות שוליים ==

קטגוריה:גולאג
קטגוריה:סובייטים שנולדו ב-1903
עמיחי בן-דרור

עומדים משמאל: חנה שחורי, עמיחי בן דרור, חבר המועצה יצחק טורם, ראש הממשלה [[יצחק רבין ומזכירו הצבאי אפרים פורן, סיור בשכונת רמת טבעון, 1975]]
עמיחי "עמי" בן-דרור (9 באוגוסט 1929 – 11 באוגוסט 2015) היה ראש מועצת קריית טבעון (1974–1989) וממייסדי "הלשכה הצעירה" בישראל וכיהן כנשיאה.

==ביוגרפיה==
בן-דרור נולד וגדל במושב מרחביה, ילד רביעי לפניה ויחיאל. בוגר הטכניון. עבד בפיקוח בנייה ובהדרכת נוער.

בן-דרור היה ממייסדי 'הלשכה הצעירה' בישראל וכיהן כנשיאה. בסוף שנת 1961 הוא הוביל שהכינוס העולמי של הלשכה הצעירה יתקיים בישראל בשנת 1963. הוא היה חבר במפא"י ואחר כך חבר ברפ"י. כיהן כראש וועד ההורים של קריית טבעון.

ב-7 בפברואר 1974 נבחר בן-דרור ברוב קולות חברי המועצה (8–4) לראשות מועצת קריית טבעון לאחר שבבחירות לרשויות המקומיות בישראל שנערכו ב-31 בדצמבר 1973 הוא התמודד ברשימה עצמאית 'למען קריית טבעון' וניצח ברוב של חמישים אחוז מקולות הבוחרים את ראש המועצה המכהן כ-12 שנים, יצחק קלנברג שהתמודד מטעם המערך.

בבחירות לרשויות המקומיות שנערכו ב-7 בנובמבר 1978 זכה בן-דרור ברוב גדול של מעל 66% מהקולות כשהתמודד ברשימת 'למען קריית טבעון'.

בבחירות לרשויות המקומיות שנערכו ב-25 באוקטובר 1983 זכה בן-דרור ברוב של 50.5% מהקולות כשהתמודד ברשימת 'למען קריית טבעון'.

בפברואר 1989 בחר בן-דרור שלא להתמודד שוב לראשות המועצה.

==פעילות ציבורית==
* חבר ועדת השיפוט של "התנועה לארץ ישראל טובה"

== ספרים ==
* "קמתי בבוקר" - ביוגרפיה מאת עמיחי בן-דרור, יצא לאור 2012

== חיים אישיים ==
בן דרור התחתן עם חנה זכריה ממושב צופית ולזוג נולדו שלושה ילדים.

== קישורים חיצוניים ==
* [http://www.tivon-lib.co.il/1228/ עמיחי בן-דרור], באתר הספרייה ומרכז ההנצחה של קריית טבעון
* 
* 
* 

==הערות שוליים==

קטגוריה:ראשי מועצת קריית טבעון
קטגוריה:בוגרי הטכניון - מכון טכנולוגי לישראל
קטגוריה:אנשי היישוב ילידי הארץ
קטגוריה:מרחביה (מושב): אישים
קטגוריה:ישראלים שנולדו ב-1929
קטגוריה:ישראלים שנפטרו ב-2015
פיודור אייכמנס

פיודור איוואנוביץ' אייכמנס (25 באפריל 1897 – 3 בספטמבר 1938) היה עובד נ.ק.ו.ד. של ברית המועצות, לטבי במוצאו. איש הרובאים הלטבים לשעבר. המפקד הראשון של מחנה סולובצקי. ראש אגף הגולאג באפריל-יוני 1930, ממארגני הדיכוי הסטליניסטי וממייסדי מערך מחנות העבודה הסובייטיים.

== ביוגרפיה ==
נולד בחווה במחוז קורלנד שבלטביה.<ref>[http://lists.memo.ru/d38/f45.htm Списки жертв]</ref>

הוא עבד בבית דפוס כנער משלוחים (1909), לאחר מכן עבד בחנות מור ומריליז במוסקבה. בשנת 1916 סיים את לימודיו במכון הפוליטכני בריגה שפונה למוסקבה. כחלק מחטיבת הרובאים הלטביים, הוא השתתף במלחמת העולם הראשונה, לאחר שנפצע באביב 1917, הוא שוחרר מהשירות הצבאי. הוא עבד כמנעולן באחד ממפעלי פטרוגרד. בשנת 1917 הצטרף למפלגת הפועלים הסוציאליסטית. מאז שנת 1918 - עבד בצ'קה של פטרוגרד, אז ב"רכבת טרוצקי" המפורסמת, שימש כמפקד הרכבת.

בספטמבר 1920, עם העברת הפעולות הצבאיות של הצבא האדום למרכז אסיה, מונה למחלקה המיוחדת של החזית הטורקסטנית כראש היחידה הפעילה, ואז - ראש סניף קזאלין של הצ'קה.

השתתף במלחמת האזרחים בטורקסטן, ואז עבד בצ'קה של טורקסטאן כעוזרו של גלב בוקיי. מאז 1922 - ראש המחלקה השנייה במחלקה המזרחית של הגפא"ו, האחראי למאבק בפעילות נגד מתנגדי המהפכה במרכז אסיה ובמזרח התיכון.

מאז שנת 1924 היה ראש מחנה המטרה המיוחדת סולובצקי. במאי 1926, לבקשת אייכמנס, הופחת מספר שנות המאסר של נפתלי פרנקל, ושנה לאחר מכן הוא שוחרר. פרנקל הפך לימים לסגן אלוף במשרד הפנים הסובייטי.<ref>[http://www.solovki.ca/camp_20/butcher_eihmans.php Самый известный начальник СЛОНа]</ref>

החל מיולי 1926, אייכמנס היה עורך המגזין החודשי "איי סולובצקי" ששימש כשופר של מחנות סולובצקי למטרה מיוחדת.

מאז 20 במאי 1929 היה ראש המחלקה השלישית במחלקה המיוחדת המשטרה החשאית (שעסקה בסיכול ריגול).

מ-25 באפריל ועד 16 ביוני 1930 - ראש אגף המחנות, שהפך באוקטובר אותה שנה לגולאג. אייכמנס היה אחראי על ניהול כל המחנות של המשטרה החשאית.<ref>[http://rosagr.natm.ru/gulag.php Глава Лагерная система сталинского периода]. // Сергей Халанский Крещённые адом. Магадан: «Дикий Север», 2003. </ref>

בשנת 1930 ארגן את המשלחת לוייגאץ' ועד שנת 1932 עמד בראשה, רשמית, המשלחת עסקה בחקירה ופיתוח של עפרות מתכת לא ברזליות באי ויגאץ' ובחוף ים קארה.

בשנים 1932–1937 - היה סגן ראש המחלקה ה-9 (ראש המחלקה היה גלב בוקיי), ראש המחלקה השלישית במחלקה 9 של המינהל הראשי לביטחון המדינה במשרד הפנים של ברית המועצות. מחלקה של שלושה אנשים שערכה עבודות צופן וניהלה קריפטוגרפיה, ארגנה תקשורת מוצפנת עם משימות חוץ של ברית המועצות.

ב-22 ביולי 1937 נעצר במהלך חיסול כוח אדם ותיק בשירותי הביטחון (הואשם בטרוצקיזם). נורה למוות ב-3 בספטמבר 1938.

שמו טוהר ב-25 ביולי 1956 במסגרת הדה-סטליניזציה.

=== המשפחה ===
האישה הראשונה נפטרה בלילה 8–9 ביולי 1921 במהלך מפולת הבוץ הרסנית של אלמא-אטא. אייכמנס עצמו נפצע.<ref></ref>

האישה השנייה גלינה ניקולאייבה ילדה לו בת, אלווירה פיודורובנה שהתגוררה בארצות הברית.<ref>http://www.yabloko.ru/News/Npaper/18_99/4p1.html</ref>

==קישורים חיצוניים==

== הערות שוליים ==

קטגוריה:אנשי ק.ג.ב.
קטגוריה:אנשי צבא רוסים במלחמת העולם הראשונה
קטגוריה:אנשי הצבא האדום במלחמת האזרחים ברוסיה
קטגוריה:אישים שהוצאו להורג ברוסיה וברית המועצות
קטגוריה:קורבנות הטיהורים הגדולים
קטגוריה:ילידי 1897
קטגוריה:סובייטים שנפטרו ב-1938
רכבת טרוצקי

[[לאון טרוצקי (מימין) בקרון הרכבת המשוריינת שלו, 1920]]
טרוצקי על הרציף של אחת הקרונות.
העיתון "בדרך" (1920).
צוות פיקוד הרכבת.
רכבת טרוצקי (ברוסית: Поезд Троцкого) הוא כינויה של רכבת משוריינת אישית שהוקמה בהוראת לב טרוצקי בשנת 1918. הרכבת כללה תחנת טלגרף, ספרייה, בית דפוס, מרכז רדיו, מוסך מכוניות ואפילו טייסת קטנה; צוותו כלל מומחי אספקה צבאיים ואזרחיים רבים. הרכבת פרסמה עיתון משלה, "בדרך", ששימש למסע פרסום בקרב חיילי הצבא האדום: אירועים רוסיים ועולמיים כאחד שכיסו בחומרי החדשות שלה. הרכבת המשוריינת וצוותה ספגו שוב ושוב ממתקפות אוויר וירי תותחים של האויב, ולעיתים הם נאלצו לקחת חלק ישיר בלחימה. 

במהלך מלחמת האזרחים ביקרו ברכבת הרבה דמויות בולשביקיות מפורסמות, בהן יוסיף סטלין, כמו גם עיתונאים וסופרים. הרכבת כונתה "רכבת הניצחון" והוענק לה בשנת 1919 עיטור הדגל האדום, על תרומתה להקמת הצבא האדום ולביסוס כוחו של הבולשביזם ברוסיה הסובייטית לאחר מכן. בשנת 1922 תוכנן לארגן את הצגת הרכבת המפורסמת בתערוכה, וכן לקיים את "שבוע היסטוריית הרכבת"; מאוחר יותר, בקשר לרדיפת טרוצקי, סיפור ההיסטוריה של הרכבת הושתק בברית המועצות.

== קישורים חיצוניים == 

קטגוריה:רוסיה: רכבות
קטגוריה:טרוצקיזם
מחנה סולובקי

המחנה המיוחד סולובקי (לימים הכלא המיוחד בסולובקי), הוקם בשנת 1923 באיי סולובצקי שבים הלבן כמקום מעצר מרוחק ובלתי נגיש, הוא היה מיועד בעיקר למתנגדים סוציאליסטים של המשטר הבולשביקי החדש של רוסיה הסובייטית. תחילה, האנרכיסטים, המנשביקים והמהפכנים הסוציאליסטים נהנו שם ממעמד מיוחד ולא נאלצו לעבוד. בהדרגה הצטרפו אליהם אסירים מהמשטר הישן (כמרים, בני אצולה וקצינים של הצבא הלבן) והשומרים והפושעים הרגילים פעלו יחד כדי לשמור על הסדר.<ref>Babina-Nevskaya, Berta (1999), "My First Prison, February 1922", Till My Tale is Told, pp. 97–111.</ref>

זה היה הגרעין ממנו צמח הגולאג כולו, בזכות קרבתו לפרויקט הבנייה הגדול הראשון של תוכניות החומש, תעלת הים הלבן-הים הבלטי.

בדרך אחת סולובקי ותעלת הים הלבן הפרו שלטון בסיסי בגולאג: שניהם היו קרובים מדי לגבול.<ref>Dmitriev comment</ref> זה הקל על מספר בריחות נועזות בשנות העשרים;<ref name="Malsagov, S.A. 1926">Malsagov, S.A., Island Hell: A Soviet Prison in the Far North,, London, 1926.</ref> בזמן שהתרחשה מלחמה בסוף שנות ה-30 של המאה ה-20 היא הובילה לסגירת הכלא המיוחד של סולובקי. אלפי האסירים הועברו למקום אחר או נורו ביבשת ובסולובקי.

אלכסנדר סולז'ניצין כינה את סולובקי "אם הגולאג".

== גלריה ==
<gallery>
Barents_old.jpg|מפה משנת 1570 של אברהם אורטליוס מציגה את מיקומו של "סלובצקי".
White Sea map-HE.png |איי סולובצקי במפת הים הלבן.
Историко-культурный_комплекс_Соловецких_островов.jpg|מנזר סולובצקי בשנת 2013
Loubianka_square_memorial.jpg|אנדרטה לזכר קורבנות הדיכוי הפוליטי בברית המועצות, בכיכר לוביאנקה, מוסקבה, בסמוך למטה שירות הביטחון הפדרלי, עשויה מסלע מאיי סולובצקי.
GulagMemorial.jpg|אנדרטה לזכר קורבנות הדיכוי הפוליטי בברית המועצות בסנקט פטרסבורג, העשויה מסלע מאיי סולובצקי.
</gallery>
==קישורים חיצוניים==

== הערות שוליים ==

קטגוריה:רדיפות פוליטיות בברית המועצות
קטגוריה:ברית המועצות: היסטוריה
קטגוריה:מלחמת האזרחים ברוסיה
קטגוריה:1923 בברית המועצות
קטגוריה:גולאג
איוואן דולגיך

איוון איליץ' דולגיך (ברוסית: Ива́н Ильи́ч Долги́х; 1904 – 1 באוקטובר 1961) היה ראש הגולאג בשנים 1951–1954, גנרל לייטננט בק.ג.ב..
==קורות חיים==
נולד בכפר מאטבייבקה במחוז אוריול למשפחת איכרים. בשנת 1922 סיים בית ספר בעיר ליבני. שימש, כמזכיר מועצת הכפר אטבייבקה ב-1920–1922 ובהמשך כממונה מטעם השלטון בכפר (1923–1925). לאחר מכן עבד כפקיד בוועדה המקומית של איגוד עובדי הרכבות (1926–1928).

בשנת 1928 גויס לאוגפא"ו. בהתחלה שירת במחלקה הכלכלית של שהארגון, נציב המחלקה הכלכלית של מחלקת התחבורה הדרומית במשטרה החשאית, 1931 – אפריל 1932 ונשלח למספר מקומות לנהל מחלקות דומות.

את הקפיצה המטאורית בקריירה קיבל עם מינויו לתפקיד שר הפנים של הרפבוליקה הקזחית מינואר 1949 ועד ינואר 1951; לאחר מכן מונה לראש הגולאג מינואר 1951 ועד אוקטובר 1954 והיה חבר הנהלת משרד הפנים של ברית המועצות עד 1953; הוא פיקד באופן אישי על דיכוי התקוממות האסירים הפוליטיים במחנה קנגיר ביוני 1954 (המורדים שלטו במחנה במשך 40 יום). עם עלות השחר ב-26 ביוני נכנסו למחנה 1,700 חיילים ו-5 טנקים T-34 ודכאו את המרד.<ref name="tanki">[https://www.novayagazeta.ru/articles/2012/12/10/52719-tanki-vrezalis-pryamo-v-tolpu Танки врезались прямо в толпу. Тайна подавления Кенгирского восстания разгадана] – «Новая газета» от 10.12.2012</ref> ערב הדיכוי, ב־25 ביוני, הוענק לו מסדר לנין על משך שירותו.<ref>[http://nkvd.memo.ru/index.php/Документ:Указ_Президиума_ВС_СССР_от_25.06.1954 Указ Президиума Верховного Совета Союза ССР от 25 июня 1954 года]</ref>

בשנת 1954 פוטר מתפקידו כראש הגולאג ומונה למפקח בכיר במחלקת הפיקוח במשרד הפנים של ברית המועצות, תפקיד שמילא עד 1956. ב-24 באפריל 1956 סולק משורות המפלגה על בעוון "פגיעה בוטה בחוקיות הסוציאליסטית".

ביוני 1956 נשללה ממנו דרגת גנרל בהתאם לצו של מועצת השרים של ברית המועצות מס '798-444 "על הפרת החוקיות הסוציאליסטית בביצוע חקירות וזיוף תיקי חקירה."

מת ב-1961.

== הערות שוליים ==

קטגוריה:אנשי ק.ג.ב.
קטגוריה:מקבלי עיטור הכוכב האדום
קטגוריה:מקבלי עיטור הדגל האדום של העמל
קטגוריה:מקבלי עיטור הדגל האדום
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור לנין
קטגוריה:גנרלים סובייטים
קטגוריה:גולאג
קטגוריה:סובייטים שנולדו ב-1904
קטגוריה:סובייטים שנפטרו ב-1961
גאורגי דוברינין

גאורגי פרוקופייביץ' דוברינין (ברוסית: Гео́ргий Проко́пьевич Добры́нин; 1907, סראטוב – מאי 1977, מוסקבה) היה אחד מראשי הגולאג, גנרל לייטננט

== ביוגרפיה ==
דוברינין נולד בשנת 1907 בסראטוב במשפחה ממעמד הפועלים<ref name="dare.uva.nl">[http://dare.uva.nl/record/273412 Stalinisme en Sovjetisering 1945—1953] Universiteit van Amsterdam </ref>.

משנת 1925 עד 1928 שירת דוברינין בשורות הצבא האדום:<ref name="bio">[http://www.statearchive.ru/assets/files/Svag_sprav/08-r04.pdf Краткие биографии руководящего состава СВАГ] Государственный архив Российской Федерации</ref> מאוגוסט 1925 למד בבית הספר לחי"ר בסראטוב, ומאוגוסט 1927 עד ספטמבר 1928 - בבית הספר לחי"ר אוליאנובסק.

במרץ 1930 הצטרף למפלגה הקומוניסטית (ב). כבר בשנת 1928 הצטרף דוברינין לסניף המשטרה החשאית בקאזאן. ב-7 באוקטובר מונה למפקד מחלקה של הגדוד ה-25, במרץ 1930 - הדיוויזיה ה-32 הנפרדת, במרץ 1932 - שוב חזר לפקד על הגדוד ה-25, ומאז דצמבר פיקד על מחלקה של המשטרה החשאית בזלנודולסק. ב-4 באוגוסט 1934 מונה למפקד אוגדת הגדוד ה-192 לביטחון הפנים של הנ.ק.ו.ו.ד.

בינואר 1939 סיים דוברינין את האקדמיה הצבאית על שם פרונזה, לאחר מכן עבד במערכת מחנות עבודת הכפייה של משרד הפנים של ברית המועצות<ref name="shi">[http://shieldandsword.mozohin.ru/personnel/dobrynin_g_p.htm ДОБРЫНИН Георгий Прокопьевич] История отечественных спецслужб</ref>. מ-7 במרץ 1939 עד 15 במאי 1943 עבד כסגן ראש מערך הגולאג של ברית המועצות: עד מאי 1939 - ראש מחלקת הביטחון, ממאי 1939 עד מרץ 1941 - ראש אגף בגולאג של ברית המועצות, ומרץ 1941 עד מאי 1943 - ראש המחלקה להגנה ומשטר הגולאג.

ב-13 באוקטובר 1941 מונה דוברינין לתפקיד ראש הביטחון של קלינין במוסקבה. מאז ספטמבר 1942 שירת בצבא, השתתף בהגנת הקווקז.

מ-15 במאי 1943 עד 2 בספטמבר 1947 עבד כסגן ראש המנהל הראשי של הגולאג. מאפריל עד מאי 1944 היה ראש המחלקה המבצעית הששית ביבפטוריה, שם כיוון את הפינוי מחצי האי קרים ומספטמבר 1944 היה ראש אספינדזה ותיאם יישוב מחדש מאזורי הגבול בגאורגיה.

ממאי עד 2 באוגוסט 1945 היה דוברינין בנסיעת עסקים לגרמניה, שם עבד כראש תחום המבצעים של נקוו"ד במקלנבורג-מערב פומרניה. ב-2 בספטמבר 1947, מונה לראש המינהל הראשי של מחנות העבודה במשרד הפנים של ברית המועצות, בו עבד עד 31 בינואר 1951, אז הועבר לתפקיד סגן ראש אגף הכוחות במשרד הפנים לענייני הגנה על רכבות ומתקני תעשייה חשובים במיוחד. ב-19 במרץ 1952 מונה לאחראי על הבנייה של תעלת וולגה-דון.

מ-12 בספטמבר 1952 עד ה-12 במרץ 1953, היה המפקד בפועל, ומה--18 בנובמבר 1952, הוא היה ראש המינהל הראשי במשרד לביטחון המדינה של ברית המועצות לבקרה ובדיקה של הביטחון המחלקתי.

מאפריל 1959 עד ינואר 1962 עבד כיועץ בכיר ויועץ של הק.ג.ב במשרד הפנים של מונגוליה.

דוברינין התפטר עקב מחלה ביולי 1962<ref name="dare.uva.nl"/>. הוא גר במוסקבה, שם מת במאי 1977.

==הערות שוליים==

קטגוריה:מקבלי עיטור הכוכב האדום
קטגוריה:מקבלי עיטור הדגל האדום של העמל
קטגוריה:מקבלי עיטור הדגל האדום
קטגוריה:מקבלי עיטור לנין
קטגוריה:מקבלי עיטור סובורוב
קטגוריה:גנרלים סובייטים
קטגוריה:מוסקבה: אישים
קטגוריה:אנשי ק.ג.ב.
קטגוריה:גולאג
קטגוריה:סובייטים שנולדו ב-1907
קטגוריה:סובייטים שנפטרו ב-1977
ויקטור נאסדקין

ויקטור גריגורייביץ' נאסדקין (ברוסית: Виктор Григорьевич Наседкин; 1905 – 19 באפריל 1950) היה בכיר בסוכנוית הביטחון של ברית המועצות, לוטננט גנרל, ראש הגולאג במשרד הפנים (1941–1947).

== ביוגרפיה ==
נולד בשנת 1905 בחרסון. בשנת 1920 התגייס לצבא האדום. מאז שנת 1921 שירת בגופי ביטחון המדינה. מאז 1935, עוזר לראש מחלקת התחבורה של המינהל הראשי לביטחון המדינה של משרד הפנים של ברית המועצות ומ-26 בפברואר 1941 עד 2 בספטמבר 1947 ראש הגולאג.

ב-16 בפברואר 1948 נשלח לפנסיה.

מת ב-19 באפריל 1950. נקבר בבית הקברות דונסקוי.

== קישורים חיצוניים ==
* [http://www.alexanderyakovlev.org/almanah/almanah-dict-bio/59/12 נאסדקין ויקטור גריגורייביץ'], alexanderyakovlev.org

קטגוריה:אנשי ק.ג.ב.
קטגוריה:מקבלי עיטור הכוכב האדום
קטגוריה:מקבלי עיטור אות הכבוד
קטגוריה:מקבלי עיטור הדגל האדום של העמל
קטגוריה:מקבלי עיטור הדגל האדום
קטגוריה:מקבלי עיטור לנין
קטגוריה:גולאג
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1905
קטגוריה:נפטרים ב-1950
וסילי צ'רנישב

וסילי וסילייביץ' צ'רנישב (ברוסית: Василий Васильевич Чернышёв; 24 במרץ 1896 – 12 בספטמבר 1952) היה איש שירותי הביטחון הסובייטים, המשנה לשר הפנים של ברית המועצות וציר הסובייט העליון של ברית המועצות.

== ביוגרפיה ==
נולד בשנת 1896 בכפר ויסלקי, פלך ריאזאן. הוא סיים את לימודיו בשנת 1908. מאז 1908 הוא עבד במזנון בתחנת הרכבת בוגויאוולנסק, משנת 1909 עבד כמכונאי וכעוזר חשמלאי בקולנוע בעיר קירסנוב.

שירת בצבא הקיסרי הרוסי מיולי 1915. הוא שירת בגדוד 79 ואחר כך נשלח ללמוד ובאפריל 1916 סיים את לימודיו בבית הספר לקצינים במוסקבה. הוא השתתף במלחמת העולם הראשונה מאז 1916, נלחם כראש צוות הסיור ומפקד פלוגה 412. על גבורה בחזית הוענקו לו עיטורים צבאיים. הוא השתתף פעיל באירועים המהפכניים בשנת 1917, ונבחר לחבר פלוגה. באוגוסט 1917 שוחרר מהצבא.

הוא הגיע לריאזאן. מאז ספטמבר 1917 - שימש כסגן יו"ר הוועד המנהל המחוזי של ריאזן, היה ממארגני המשטר הסובייטי בריאזאן בשנת 1917. כמארגן האחראי של הוועדה המחוזית של ריאזאן מטעם המפלגה הבולשביקית, הוא היה אחראי על הקמת גדודי כוחות מיוחדים.

בשירות הצ'קה מאז 1920. בשנת 1920 היה ראש הביטחון וההגנה על הרכבות הצפוניות, אז ראש המחלקה ה-31 של הכוחות הפנימיים של הרפובליקה וראש החטיבה ה-34. בפברואר 1921 מונה למפקד סניף הצ'קה של טורקסטן ובמקביל מונה למנהל ההגנה על התקשורת של טורקסטן וחבר המועצה הצבאית המהפכנית. השתתף באופן פעיל בפעולות צבאיות נגד מתנגדי המשטר במרכז אסיה. מאז דצמבר 1922 - ראש המטה של כוחות גפא"ו של המחוז הצבאי של הוולגה. מיולי 1924, הוא היה ראש אגף משמר הגבול של בקזחסטן. באותה העת משנת 1925 עד מרץ 1927 הוא היה מפקח בכיר בכוחות ביטחון הפנים של קזחסטן.

החל מ-15 במרץ 1927 הוא היה עוזר של ראש אגף משמר הגבול של אוגפא"ו במזרח הרחוק. מאז 10 ביולי 1934 כיהן כראש אגף משמר הגבול וביטחון הפנים של מנהלת הנ.ק.ו.ד. במזרח הרחוק.

החל מ-7 באוגוסט 1937 היה סגנו של קומיסר הפנים יז'וב, ובמקביל מ-7 באוגוסט 1937 עד 18 בפברואר 1939 היה ראש המשטרה הסובייטית. צ'רנישב היה הסגן של יז'וב, היחיד לאחר מעצרו שלא הודח והוצא להורג<ref>[http://mospolice.com/history/ История МВД] </ref>, בשל הרקע הצבאי רכש את אמון המשטר ומ-18 בפברואר 1939 ועד 25 בפברואר 1941 הוא היה ראש מערך הגולאג של ברית המועצות, בעודו נשאר סגן השר לענייני פנים של ברית המועצות.

הוא היה סגן שר הפנים עד מותו, בשנת 1952. במהלך תקופה זו, שיתף פעולה עם הוועדה המיוחדת ופרויקט הגרעין הסובייטי ופיקח על העבודה של חטיבות בנייה וייצור כמו הגולאג, משרד הלוגיסטיקה, ניהול מסחרי, אגף רכבת ותחבורה ומפעלים שונים.

==הערות שוליים==

קטגוריה:אישים הקבורים בבית העלמין נובודוויצ'יה
קטגוריה:אנשי ק.ג.ב.
קטגוריה:אנשי הצבא האדום במלחמת האזרחים ברוסיה
קטגוריה:אנשי צבא רוסים במלחמת העולם הראשונה
קטגוריה:מקבלי עיטור הכוכב האדום
קטגוריה:מקבלי עיטור הדגל האדום של העמל
קטגוריה:מקבלי עיטור הדגל האדום
קטגוריה:מקבלי עיטור לנין
קטגוריה:סובייטים שנולדו ב-1896
קטגוריה:נפטרים ב-1952
אגם היערות

אגם היערות (באנגלית: Lake of the Woods, בצרפתית: lac des Bois) הוא אגם בפרובינציות אונטריו ומניטובה שבקנדה וכן במדינת מינסוטה שבארצות הברית. במינסוטה, האגם מפריד חלק יבשתי של המדינה שמכונה הזווית הצפון-מערבית מיתר ארצות הברית. באזור זה נמצאת העיירה אנג'ל, שעל מנת להגיע אליה יש לעבור דרך קנדה או לחצות את האגם. זהו גם האזור הצפוני ביותר ברצף 48 המדינות של ארצות הברית (ללא אלסקה והוואי).

לאגם היערות מתנקזים הנהר הגשום, אגם שואל, אגם קאקאגי ומספר נהרות קטנים יותר. האגם עצמו מתנקז לנהר ויניפג.

גובה האגם הוא 322 מטר מעל פני הים, אורכו 110 קילומטר, רוחבו 95 קילומטר ושטחו 4,350 קילומטר רבוע. עומקו המרבי הוא 64 מטר, ויש בו 14,552 איים. האגם הוא ימת המים המתוקים השישית בגודלה בארצות הברית אחרי חמש הימות הגדולות.

מקור שמו של האגם הוא בחזותו המיוערת.

Piping Plover
האיים באגם מהווים בתי גידול ל-Piping Plover, ציפור ממשפחת החופמיים וכן למספר גדול של שקנאים אמריקניים. עד ראשית המאה ה-20 הם סיפקו מחסה גם לתת-מין של אייל הצפון. כמו כן, ישנם גם מאות זוגות של עיטם לבן-ראש שמקננים באיים שבאגם.

== שלטון ==
בניית סכרים בשקעי האגם בשלהי המאה ה-19 הביאה לחששות מפני מפלסי מים קיצוניים בתחילת המאה ה-20. בתגובה, הקימו ממשלות קנדה וארצות הברית את הוועדה המשותפת הבינלאומית (IJC) ב-1912. בשנת 1917 המליצה הוועדה על הקמת ועדי בקרה וכן על התנאים בהם ינוהל האגם. הראשון בסדרת הוועדים הוקם בשנת 1919. בשנת 1922 נחתם ההסכם המשולש קנדה-אונטריו-מניטובה. בתחילה, רק קנדה ואונטריו מינו חברי הנהלה מאחר שבאותה עת משאבי הטבע במניטובה נוהלו על ידי קנדה.

בעקבות המלצות ה-IJC הדיונים בין ממשלות קנדה וארצות הברית הביאו לוועידת הפרוטוקול ארצות הברית-קנדה ב-1925 בנוגע לאגם היערות. האמנה שנחתמה קבעה את טווח מפלס המים באגם וכן את אופן הניהול הכללי שלו. עוד סוכם כי בכל מקרה בו לא תהיה הסכמה בין קנדה לארצות הברית, הנושא יועבר להחלטת IJC.

== איי האגם ==
=== חצי האי אולנאו ===
האזור היבשתי הגדול ביותר באגם הוא חצי האי אולנאו. הוא מחובר ליבשה באמצעות רצועת אדמה צרה בפינתו הדרום-מזרחית, אך תעלה שנחצבה ברצועה זו הפכה את אולנאו לאי למשך מספר שנים, עד שמולאה באדמה. שטחו של האי כ-32 קילומטר ורוחבו 16 קילומטר. ממוקמים בו מעל שמונים אגמים, הגדול שבהם הוא אגם החץ, בתוכו נמצאים 13 איים.

חצי האי אולנאו נקרא על שמו של האב ז'אן-פייר אולנאו, כומר צרפתי קתולי שנהרג על ידי הילידים באמריקה ב-8 ביוני 1736 באגם.

=== איים נוספים ===
*האי הגדול
*אי ביגסבי
*אי הסבך
*אי הקפלה
*אי הדגל
*גארדן איילנד
*אי האלון הקטן
*האי של מגנוסון
*האי המפוצל
*אי אוק

== קישורים חיצוניים ==

*[http://www.co.lake-of-the-woods.mn.us/ Lake of the Woods Minnesota]
* 

== הערות שוליים ==

קטגוריה:גבול ארצות הברית – קנדה
קטגוריה:מינסוטה: אגמים
קטגוריה:אונטריו: ימות ואגמים
קטגוריה:מניטובה: גאוגרפיה
משטרת פרדייס

משטרת פרדייס (באנגלית: Paradise PD) היא סדרת טלוויזיה אמריקאית קומית מונפשת למבוגרים שעלתה לשידור בשירות הזרמת מדיה נטפליקס ב-31 באוגוסט 2018. הסדרה מתמקדת בשוטרים המבצעים את עבודתם באופן מרושל.

==תקציר העלילה==
הסדרה עוקבת אחר מחלקת משטרה בעיירה קטנה שבה הפשיעה משתוללת והמשטרה איננה כשירה לטפל בפשע. הכוח מורכב מהצ'יף רנדל קרופורד, ג'ינה ג'בובסקי האלימה, דסטי מארלו הסובל מעודף משקל, הזקן הסוטה סטנלי הופסון, ג'רלד פיצג'רלד הפחדן, בולט הכלב המכור לסמים ובנו של הצ'יף, קווין. העיירה היא גם ביתם של דמויות מוזרות רבות.<ref name="SeriesOrder"></ref>

==סקירה==

==מדבבים==
* דייוויד הרמן – קווין קרופורד, בנו של הצ'יף.
* טום קני – רנדל קרופורד, הצ'יף.
* שרה צ'וק – ג'ינה ג'בובסקי, שוטרת תוקפנית.
* סדריק יארבארו – ג'רלד פיצג'רלד, שוטר פחדן.
* דנה סניידר – דאסטי מארלו, שוטר מאותגר שכלית הסובל מעודף משקל/סטנלי הופסון, שוטר קשיש וסוטה.
* קייל קינן – הכלב המשטרתי בולט, הסובל מהתמכרות לסמים.
* גריי גריפין – קארן קרופורד, ראש העיר. גרושתו של רנדל ואימו של קווין.

==הפקה==
ב-4 באפריל 2018 הודיעה נטפליקס כי תפיק עונה ראשונה לסדרה שתכלול עשרה פרקים.<ref></ref> ב-30 באוקטובר 2018 הודיעה כי תפיק לסדרה עונה שנייה.<ref></ref><ref></ref><ref></ref>

ב-25 ביולי 2018 שוחרר הטריילר הרשמי בתוספת ההודעה כי העונה הראשונה תעלה ב-31 באוגוסט 2018.<ref></ref>

==קישורים חיצוניים==
* 

==הערות שוליים==

קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:קומדיות מצבים מונפשות
קטגוריה:סדרות הנפשה אמריקאיות
מגפת הקורונה בגמביה

מגפת הקורונה התפשטה לגמביה ב-17 במרץ 2020.

== ציר זמן ==
=== מרץ ===
גמביה דיווחה על המקרה הראשון של נגיף הקורונה אישה בת 20 שחזרה מבריטניה ב-17 במרץ.<ref></ref>

ב-18 במרץ 32 נוסעים שהגיעו מבריטניה נכנסו להסגר בבית מלון בבנג'ול.<ref></ref>

ב-26 במרץ דווח על מקרה מוות ראשון במדינה כתוצאה מהנגיף.<ref></ref>

== השפעה ==
ב-18 במרץ 2020 סגר הנשיא אדאמה בארו את בתי הספר ואסר כל כינוס במשך 21 יום.<ref name="Gambia suspends parliament"></ref>

ב-19 במרץ 2020 הודיעה האספה הלאומית כי ישיבותיה יושעו. ועדת האמת, הפיוס והפיצויים שחוקרת את הנשיא לשעבר יחיא ג'אמה הושעתה גם היא. באותו יום הושבתו 13 טיסות ממדינות באירופה, והוטל הסגר חובה לנוסעים המגיעים מ-47 מדינות.<ref></ref>

כל משחקי הכדורגל במדינה בוטלו.<ref></ref><ref></ref>

נכון לסוף ינואר 2021, ישנם בגמביה 128 מתים, 4,012 מקרי הדבקה מתוכם הבריאו 3,753.

==קישורים חיצוניים==

== הערות שוליים ==

גמביה
קטגוריה:גמביה: היסטוריה
בוער בי השינוי

"בוער בי השינוי" הוא סינגל שהוקלט על ידי הזמרת-יוצרת הישראלית מארינה מקסימיליאן. השיר יצא לאור ב-15 בדצמבר 2019, כסינגל מתוך האלבום "ביחד", על ידי חברות התקליטים הישראלית אן אם סי יונייטד.

== רקע וכתיבה ==
השיר נכתב והולחן על ידי מארינה מקסימיליאן והופק על ידי תומר בירן. בשיר עצמו מקסימיליאן חושפת דברים המתרחשים בחייה האישים.<ref name=":2"></ref> השיר הוא מעין בלדת פופ אלקטרוני.

== וידאו קליפ ==
הווידאו קליפ המלא של השיר, העלתה מקסימיליאן לערוץ היוטיוב שלה את המלא של השיר. כמו כן, הקליפ מציג בתוכו את מקסימיליאן מטיילת בשדות ומבצעת את השיר.

==מיקומי שיא==

== קישורים חיצוניים ==

* 
* [https://www.nli.org.il/he/items/NNL_ALEPH997007831225405171/NLI לדף השיר] באתר הספרייה הלאומית

== הערות שוליים ==

קטגוריה:סינגלים מ-2019
קטגוריה:שירי מארינה מקסימיליאן
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
דבורה פלדמן

דבורה פלדמן (באנגלית: Deborah Feldman; נולדה ב-17 באוגוסט 1986) היא סופרת יהודייה-אמריקאית-גרמנייה. ידועה בעיקר בזכות האוטוביוגרפיה שלה משנת 2012 "Unorthodox: The Scandalous Rejection of My Hasidic Roots" (בעברית: "המורדת"), המספרת על התבגרותה בקהילת חסידות סאטמר החרדית בוויליאמסבורג.<ref></ref><ref></ref>

==ביוגרפיה==
דבורה פלדמן נולדה בארצות הברית וגדלה בקהילת חסידות סאטמר החרדית בשכונת ויליאמסבורג שבברוקלין, ניו יורק.<ref></ref> היא גודלה על ידי סבה וסבתה ניצולי השואה, מאחר שאמה עזבה את החסידות, ואביה לקוי הנפש לא הצליח לגדל אותה בכוחות עצמו.<ref></ref>

השפה הראשונה שלה הייתה יידיש, כאשר השימוש באנגלית בקהילה היה משני. כשהייתה פלדמן בת 13, ניסה בן-דודה לאנוס אותה, והיא התנגדה והוא נמלט.<ref></ref> היא חותנה בשידוך בגיל 17, והפכה לאם בגיל 19.<ref></ref>

בשנת 2006 עברה פלדמן עם בעלה מוויליאמסבורג, והחלה ללמוד בסתר ספרות בשרה לורנס קולג'.<ref></ref> בשנת 2009 היא לקחה את בנה, עזבה את בעלה וניתקה את קשריה עם הקהילה.<ref></ref> היא החלה לכתוב בלוג, ובשנת 2012 פרסמה את האוטוביוגרפיה שלה, "Unorthodox: The Scandalous Rejection of My Hasidic Roots" שהפכה לרב-מכר, נכנסה לרשימת רבי-המכר של הניו יורק טיימס,<ref></ref> נמכרה במיליוני עותקים, וזכתה לתהודה רבה בתקשורת העולמית.<ref>Florian Felix Weyh: [http://www.deutschlandfunk.de/ultraorthodoxe-aussteigerin-flucht-vor-religioesem.700.de.html?dram%3Aarticle_id=352372 Ultraorthodoxe Aussteigerin. Flucht vor religiösem Fanatismus.] In: Deutschlandfunk. 25. April 2016, abgerufen am 1. August 2016.</ref><ref>[http://www.zeit.de/2016/27/literatur-tipps-buecher-sommer-urlaub Literatur-Tipps: Ab in den Lesesommer!] In: Zeit online. 7. Juli 2016, abgerufen am 1. August 2016.</ref><ref>[http://www.berliner-zeitung.de/berlin/neues-leben-in-berlin-deborah-feldman-flieht-aus-ultraorthodoxer-juedischer-sekte-24128554 Neues Leben in Berlin. Deborah Feldman flieht aus ultraorthodoxer jüdischer Sekte.] In: Berliner Zeitung. 29. Mai 2016, abgerufen am 1. August 2016.</ref>

בשנת 2014 פרסמה דבורה פלדמן את ספרה השני, "Exodus", המתאר את חייה של אם יהודייה חד-הורית בעולם לא יהודי.<ref></ref> בשנת 2014 גם עברה לברלין שבגרמניה, שם גרה בשכונת נויקלן והמשיכה לעבוד כסופרת.<ref></ref> בשנת 2016 תורגמה האוטוביוגרפיה שלה לגרמנית.

ב-26 במרץ 2020 הוציאה נטפליקס מיני-סדרה בכיכובה של שירה האס בשם Unorthodox ("המורדת"), שמבוססת על ספרה האוטוביוגרפי של פלדמן.<ref></ref>

== ספריה ==
* Unorthodox: The Scandalous Rejection of My Hasidic Roots", 2012
*:תורגם לעברית בידי צילה אלעזר ופורסם ב-2013 בהוצאת כנרת זמורה ביתן - המורדת: מחצר סאטמר אל החופש
* Exodus, 2014

== קישורים חיצוניים ==

* 

* 
* 

==הערות שוליים==

קטגוריה:סופרות יהודיות אמריקאיות
קטגוריה:בוגרות שרה לורנס קולג'
קטגוריה:כותבות אוטוביוגרפיה אמריקאיות
קטגוריה:כותבי אוטוביוגרפיה אמריקאים
קטגוריה:חסידות סאטמר
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
מפרץ פררו

מפרץ פררו (באנגלית: Ferrero Bay) הוא מפרץ רחב בארץ אלזוורת' שבאנטארקטיקה.

המפרץ ממוקם בסמוך ממערבית למדף הקרח קוסגרוב, ומהווה את החלק המערבי של המפרץ שבין חצי האי קינג, וחצי האי קאניסטאו.

רוחבו של המפרץ 30 קילומטרים.

== היסטוריה ==
=== גילוי ומיפוי המפרץ ===

המפרץ מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה, בדצמבר 1946.

=== מקור השם ===

שמו של המפרץ ניתן לו על ידי הוועדה המייעצת לשמות אנטארקטיים.

המפרץ נקרא על שמו של לוטננט קומנדר ה. ה. פררו ( H. H. Ferrero) שהיה קצין תקשורת במטה חיל העזר של צי ארצות הברית לאנטארקטיקה (U.S. Navy Support Force) בין השנים 1966–1968.

== לקריאה נוספת ==

<div class="mw-content-ltr">• Majewski, Wojciech. (2013), [https://www.researchgate.net/publication/270267367_Benthic_foraminifera_from_Pine_Island_and_Ferrero_bays_Amundsen_Sea Benthic foraminifera from Pine Island and Ferrero bays, Amundsen Sea], Polish Polar Research. 34. 10.2478/popore-2013-0012</div>

<div class="mw-content-ltr">• Minzoni, R. T., Majewski, W., Anderson, J. B., Yokoyama, Y., Fernandez, R., & Jakobsson, M. (2017), [https://journals.sagepub.com/doi/full/10.1177/0959683617702226 Oceanographic influences on the stability of the Cosgrove Ice Shelf, Antarctica], The Holocene, 27(11), 1645–1658. https://doi.org/10.1177/0959683617702226</div>

<div class="mw-content-ltr">• Minzoni, R. T.; Anderson, J. B.; Majewski, W.; Yokoyama, Y.; Fernandez, R.; Jakobsson, M., [https://ui.adsabs.harvard.edu/abs/2016AGUFM.C41B0664M/abstract Oceanographic Influences on Ice Shelves and Drainage in the Amundsen Sea], American Geophysical Union, Fall Meeting 2016, abstract #C41B-0664</div>

<div class="mw-content-ltr">• Thomas B. Kellogg Davida E. Kellogg, [https://agupubs.onlinelibrary.wiley.com/doi/abs/10.1029/JB092iB09p08859 Recent glacial history and rapid ice stream retreat in the Amundsen Sea], https://doi.org/10.1029/JB092iB09p08859</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:4850 מפרץ פררו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125058 מפרץ פררו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4545&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ פררו] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=12211 מפרץ פררו] באתר marineregions

== הערות שוליים ==

פררו
פנדורה (תכשיטים)

צמיד פנדורה
פנדורה A/S (בדנית: PANDORA) היא יצרנית וקמעונאית תכשיטים דנית בינלאומית, שנוסדה בשנת 1982 על ידי פר אנוולדסן.<ref>http://www.jewellermagazine.com/Article.aspx?id=234</ref> החברה החלה כחנות תכשיטים משפחתית בקופנהגן ובהמשך הפכה למותג בינלאומי.

פנדורה ידועה בזכות זה שהיא מייצרת צמידי קסם בהתאמה אישית, טבעות מעוצבות, שרשראות ושעונים. <small>(שייצורם הופסק כעת)</small> החברה משווקת את תכשיטיה בלמעלה מ-100 מדינות שונות שנמצאות בשש יבשות שונות, תוך שיש להם למעלה מ-7,800 נקודות מכירה.

== היסטוריה ==
פנדורה נוסדה בשנת 1982, על ידי הצורף הדני פר אנוולדסן ואשתו, ויני אנוולדסן. הזוג התחיל בקנה מידה קטן על ידי ייבוא תכשיטים מתאילנד ומכירתם לצרכנים.<ref name="NYT"></ref> לאחר מיזם סיטונאי מצליח, בשנת 1989 שכר אנוולדסן מעצבים שונים והקים מפעל בתאילנד, שם הוא עדיין ממוקם. עם עלויות ייצור נמוכות ושרשרת אספקה יעילה, האנוולדסנים יכלו לספק תכשיטים נוחים ומוגמרים בעבודת יד לשוק ההמונים. הקולקציה של פנדורה צמחה וכללה מגוון טבעות, שרשראות, עגילים ושעונים. פנדורה החלה למכור את צמידי הדגל שלה בשנת 2000. פיתוח הפטנט ארך כמה במשך כמה שנים אחדות.<ref></ref>

קרן השקעות פרטיות Axcel רכשה בשנת 2008 אחזקה של 60% בחברה ממשפחת אנוולדסן. מניות בהיקף של נמכרו בהנפקה באוקטובר 2010; אחת ההנפקות הגדולות באירופה באותה השנה, מה שהקנה לפנדורה שווי שוק בסביבות .<ref name="FT2010"></ref> החברה רשומה באופן רשמי בבורסת NASDAQ OMX קופנהגן בדנמרק והיא חלק מהמדד OMX Copenhagen 20.

בשנת 2021 הודיעה החברה כי תפסיק למכור יהלומים מכרייה ותתמקד ביהלומי מעבדה. לדברי החברה, תעשיית היהולמים פוגעת בסביבה ובזכויות האדם.

==קישורים חיצוניים==

* 

==הערות שוליים==

קטגוריה:יצרני תכשיטים
קטגוריה:חברות דניות
קטגוריה:קופנהגן: היסטוריה
קופסת קבר רחל

"קופסת קבר רחל" או "קופסה מעוצבת בצורת קבר רחל" היא קופסה מעוטרת בדימויים הקשורים לקבר רחל, שעוצבה על ידי אברהם בר-אדון בשנת 1915. הקופסה נמצאת היום באוסף מוזיאון ארץ ישראל.
==תיאור הקופסה==
אברהם בר-אדון יצר את הקופסה בתקופת כהונתו כמנהל מחלקת "מלאכת-דמשק" בבצלאל, בית מדרש לאמנות ולמלאכות-אמנות. היא עשויה פליז ומשובצים בה כסף ונחושת בטכניקות מסורתיות של פליגרין ושיבוץ. בצורתה מהווה הקופסה מעין דגם מוקטן של מבנה קבר רחל. כל אחד מפאות הקופסה מעוטר אף הוא בדימוי הקשור לאיקונוגרפיה של דמות רחל בתרבות היהודית. 

בפאה ובה הכניסה לקבר מתוארת דמות אישה ישובה על סלע. זו היא דמותה של רחל, המתוארת מרכינה את ראשה. לצידה מתואר שיח פרחים, הדומה לחבצלת. בכך מתקרבת האיקונוגרפיה לתיאור מרים, אם ישו באמנות האירופית. בפאת הקופסה המנוגדת מופיע הטקסט "רָחֵל מְבַכָּה עַל בָּנֶיהָ מֵאֲנָה לְהִנָּחֵם עַל בָּנֶיהָ כִּי אֵינֶנּוּ. כֹּה אָמַר יְהוָה מִנְעִי קוֹלֵךְ מִבֶּכִי וְעֵינַיִךְ מִדִּמְעָה כִּי יֵשׁ שָׂכָר לִפְעֻלָּתֵךְ נְאֻם יְהוָה וְשָׁבוּ מֵאֶרֶץ אוֹיֵב", הלקוח ספר ירמיהו (לא, יד-ט"ו).בפאה נוספות מופיע תיאור של סמלי 12 שבטי ישראל. בגג הדגם מופיע הטקסט "אִם אֶשְׁכָּחֵךְ יְרוּשָׁלָ‍ִם תִּשְׁכַּח יְמִינִי" (תהילים, קלז, ה) ולצדו תיאור של שופר, אתרוג וכד בדמות אמפורה.

השילוב בין האלמנטים הנטורליסטים, השואבים מצורתו הממשית של הדגם, לבין תיאור אסכטולוגי, המדגיש את הגאולה הצפויה לעם ישראל, אופייניים לחלק מן היצירות שנוצרו בארץ-ישראל בתקופה זו, וב"בצלאל" בפרט, שבה נעשה שימוש רב בדמותה של רחל.

==קישורים חיצוניים==
*[https://museums.gov.il/he/items/Pages/ItemCard.aspx?IdItem=ICMS_EIM_MHE49.08 קופסה מעוצבת בצורת קבר רחל], באתר פורטל המוזיאונים

קטגוריה:מוזיאון ארץ ישראל
קטגוריה:בצלאל, בית מדרש לאמנות ולמלאכות-אמנות
קטגוריה:אמנות יהודית
קטגוריה:קופסאות
סקי מאסק דה סלאמפ גאד

סטוקלי קלון גולבורן (באנגלית: Stokeley Clevon Goulbourne;<ref name=":0"></ref> נולד ב-18 באפריל 1996), ידוע בשם הבמה סקי מאסק דה סלאמפ גאד (Ski Mask the Slump God), הוא ראפר ופזמונאי אמריקאי.

== קריירה ==
ב-2016 הוציא את מיקסטייפ הבכורה שלו, Drown in Designer.<ref></ref> המיקסטייפ לא גרר אחריו הצלחה.<ref name=":0" />

ב-2017 הוציא את המיקסטייפ השני שלו, YouWillRegret.<ref></ref> המיקסטייפ זכה להצלחה רבה ואף הגיע למקום ה-195 בבילבורד 200.

במאי 2018 הוציא את המיקסטייפ השלישי שלו, Beware the Book of Eli. המיקסטייפ זכה לשבחים רבים ממבקרי המוזיקה.<ref></ref>

בנובמבר 2018 הוציא את אלבום הבכורה שלו, Stokeley. האלבום כולל הופעות אורח של ג'וס וורלד, ליל בייבי וליל יאכטי. האלבום הגיע למקום ה-4 במצעד אלבומי ה-R&B/היפ-הופ. הסינגל המוביל מתוך האלבום, "Faucet Failure" גרר אחריו הצלחה רבה ואף זכה במעמד פלטינה מטעם איגוד תעשיית ההקלטות האמריקאי.<ref></ref>

== דיסקוגרפיה ==
=== אלבומי אולפן ===
* 2018: Stokeley

=== מיקסטייפים ===
* 2016: Drown in Designer
* 2017: YouWillRegret
* 2018: Beware the Book of Eli

=== מיני-אלבומים ===
* 2016: Very Rare Lost Files
* 2016: Slaps for My Drop Top Minivan
* 2018: Archives

== קישורים חיצוניים ==
* 

== הערות שוליים ==

קטגוריה:ראפרים אמריקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:פלורידה: אישים
קטגוריה:אמני איילנד רקורדס
קטגוריה:אמני ריפבליק רקורדס
קטגוריה:אמריקאים שנולדו ב-1996
פוג'יירה (עיר)

פוג'יירה (בערבית: الفجيرة) היא בירת האמירות פוג'יירה, שבאיחוד האמירויות הערביות.

== כלכלה ומסחר ==
פוג'יירה היא המרכז העסקי והמסחרי העיקרי לאמירות, ובו מבני משרדים גבוהים (כמן למשל, מגדל פוג'יירה) שנמצאים ליד רחוב חמד בן עבדולה , הדרך העיקרית לעיר.<ref name="lonely-planet"></ref> מיקומה של העיר מספק גישה ישירה ל עבור איחוד האמירויות הערביות, תוך הימנעות משימוש ב, הדורש גישה דרך מצר הורמוז.

ישנם מספר קניונים, כולל הקניון הגדול של מרכז העיר פוג'יירה , שנפתח ב-2012.<ref name="lonely-planet" /> קניונים אחרים כוללים את קניון פוג'יירה (נפתח ב-2016), קניון לולו (נפתח ב-2014), וקניון סנסורי.<ref name="map"></ref> השווקים בפוג'יירה כוללים את השוק המרכזי של פוג'יירה, סוק פבריק, ושוק הדגים והירקות של פוג'יירה.

== תיירות ==
מבצר פוג'יירה המשוחזר ומוזיאון פוג'יירה נמצאים סמוך לעיר פוג'יירה.<ref name="map" /> כפר המורשת פוג'יירה , שנמצא בסמוך לפארק מדאב ספרינג , שומר על חלק מעברה של האמירות. המסגד הראשי הוא מסגד השייח זייד , השני בגודלו באיחוד האמירויות הערביות ונקודת ציון דרך שנמצאת במרכז העיר.

== תנועה ותחבורה ==
נמל התעופה הבין-לאומי פוג'יירה נמצא סמוך לעיר.

== קישורים חיצוניים ==

* 

== הערות שוליים ==

קטגוריה:איחוד האמירויות הערביות: ערים
קטגוריה:פוג'יירה
ראס אל-ח'ימה (עיר)

ראס אל-ח'ימה (בערבית: رأس الخيمة) היא בירת האמירות ראס אל-ח'ימה, שבאיחוד האמירויות הערביות.

== היסטוריה ==
העיר ראס אל-ח'ימה הייתה ידועה בעבר בהיסטוריה בשם ג'ולפר<ref name="TheNational 10-2015"></ref> והיא הייתה אחת מהיישובים העתיקים באיחוד האמירויות הערביות. לדברי מושל שארג'ה, הסולטאן בן מוחמד בן קאסמי , העיר נוסדה על ידי ארמנים שנמלטו מהפלישה המונגולית. העיר היא ביתם של אתרים ארכאולוגיים רבים.<ref>https://en.rasalkhaimah.ae/ras-al-khaimah/history-of-ras-al-khaimah</ref> העיר כמו כן הייתה אזור של שתי מערכות לחימה שבריטניה ניהלה ב ב-1809 וב-1819, האזור זכה לכינוי "חוף הפיראטים" מפני שנודע כי היו פשיטות נרחבות על אוניות בריטיות. ואולם, הסולטאן בן מוחמד בן קאסמי הכחיש זאת.<ref></ref>

== קישורים חיצוניים ==

* 

== הערות שוליים ==

קטגוריה:איחוד האמירויות הערביות: ערים
רמי מלאכי

ממוזער

רמי (רם) מלאכי (נולד ב-1970) הוא קצין צה"ל במילואים בדרגת תת-אלוף, כיהן כמפקד יחידת לוט"ם באגף התקשוב וההגנה בסב"ר.

== ביוגרפיה ==
רמי מלאכי נולד בחיפה ולמד בבית הספר הריאלי. התגייס בשנת 1991 לצה"ל בתום לימודי הנדסת חשמל בטכניון במסגרת העתודה האקדמית. בהמשך סיים תואר שני במנהל עסקים מאוניברסיטת תל אביב ותואר שני במדעי המדינה מאוניברסיטת חיפה. מלאכי שירת במגוון רחב של תפקידים בתחומי פיתוח מערכות תקשורת, מערכות מחשוב ומערכות שו"ב (שליטה ובקרה).
בשנת 2008 הועלה לדרגת אל"ם, ומונה לראש מנהלת טכנית צי"ד (צבא יבשה דיגיטלי).
בשנת 2011 מונה לרמ"ח מערכות תקשוב בזרוע היבשה, ולאחר מכן יצא ללימודים במכללה לביטחון לאומי. בשנת 2014 מונה לרמ"ח אמל"ח באגף התקשוב וההגנה בסב"ר.

בשנת 2016 הועלה לדרגת תת-אלוף וקיבל את הפיקוד על יחידת לוט"ם, היחידה להתעצמות טכנולוגית-מבצעית בצה"ל. בשנת 2016 זכה מלאכי, יחד עם צוות מצה"ל, מפא"ת ואלביט מערכות, בפרס ביטחון ישראל על תרומתם לפיתוח מערכת צי"ד. בנובמבר 2019 סיים את תפקידו ופרש מצה"ל.

לאחר פרישתו מונה לסמנכ"ל מו"פ אסטרטגי וסינרגיה בחברת אלביט מערכות.
== חיים אישיים ==
מלאכי נשוי ואב לשניים.

== קישורים חיצוניים ==

* 
* יואב צפריר, "[https://www.extra-mag.co.il/plasma-screens-are-not-a-substitute-for-fighting/ מסכי פלזמה אינם תחליף ללחימה]", ספר ההייטק הישראלי 2018
* 

== הערות שוליים ==

קטגוריה:תתי-אלופים בצה"ל
קטגוריה:מפקדי יחידת לוטם
קטגוריה:בוגרי בית הספר הריאלי
קטגוריה:בוגרי הטכניון - מכון טכנולוגי לישראל
קטגוריה:בוגרי העתודה האקדמית
קטגוריה:זוכי פרס ביטחון ישראל: חיילי צה"ל
קטגוריה:בוגרי המכללה לביטחון לאומי
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:עובדי אלביט מערכות
קטגוריה:ישראלים שנולדו ב-1970
מפרץ קראנטון

מפרץ קראנטון (באנגלית: Cranton Bay) הוא מפרץ ארוך ורחב, מדרום לחצי האי קאניסטאו בארץ אלזוורת', שבאנטארקטיקה.

המפרץ נשפך אל ים אמונדסן.

אורכו של המפרץ 37 קילומטרים.

המפרץ תחום מדרומו באיי בקר, ובמדף קרח המפריד את המפרץ ממפרץ פיין איילנד.

== היסטוריה ==
=== גילוי ומיפוי המפרץ ===

המפרץ מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בין השנים 1946–1947.

=== מקור השם ===

שמו של המפרץ ניתן לו על ידי הוועדה המייעצת לשמות אנטארקטיים.

המפרץ נקרא על שמו של לוטננט אלמר מ. קראנטון (Elmer M. Cranton) מצי ארצות הברית, שהיה קצין רפואה, ומפקד תחנת בירד בשנת 1967.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sfvtAAAAMAAJ&pg=PA155&lpg=PA155&dq=%22Cranton+Bay%22&source=bl&ots=HPXzYsKrgE&sig=ACfU3U18Xc3FL-jqw-08RWKf8PQcH65eLQ&hl=en&sa=X&ved=2ahUKEwjsk8TO1ffoAhVTVhUIHV_XCtMQ6AEwEHoECAcQAQ#v=onepage&q=%22Cranton%20Bay%22&f=false Sailing Directions (planning Guide) and (enroute) for Antarctica], P 155</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3273 מפרץ קראנטון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3089&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ קראנטון] באתר הגאזט האנטארקטי המשווה SCAR של ממשלת אוסטרליה
* [https://web.archive.org/web/20191229054528/http://www.drcranton.com/elmercranton/emc/ANTARCTIC/slides/Cranton%20Bay%20Antarctica%20,%20Satellite%20Summer%20View.htm תצלום לוויין של מפרץ קראנטון]
* [http://www.marineregions.org/gazetteer.php?p=details&id=13492 מפרץ קראנטון] באתר marineregions
* [https://pubs.usgs.gov/imap/2600/E//eights_72dpi.pdf מפת האזור]

== הערות שוליים ==

קראנטון
המינהל הראשי לביטחון כלכלי ומלחמה בשחיתות

המינהל הראשי לביטחון כלכלי ומלחמה בשחיתות (ברוסית: Главное управление экономической безопасности и противодействия коррупции; בראשי תיבות: ГУЭБиПК) הוא מחלקה של משרד הפנים של הפדרציה הרוסית, האחראי לפיתוח ויישום מדיניות המדינה והרגולציה המשפטית בתחום הביטחון הכלכלי של המדינה ומאבק בשחיתות שלטונית. המחלקה מהווה יחידה עצמאית של המנגנון המרכזי של משרד הפנים והיא הגוף המרכזי למאבק בפשעי כלכלה ומיסים.

== משימות עיקריות == 
* זיהוי איומים על הביטחון הכלכלי של המדינה, פיתוח אמצעים לנטרולם; 
* השתתפות בהקמת תוכניות יעד פדרליות, תכנון שוטף וארוך טווח בתחום זה; 
* ארגון זיהוי, מניעה, דיכוי וגילוי של פשעים בין-אזוריים, בינלאומיים כלכליים ועבירות מס באזורי עדיפות במשק, פשעים נגד המדינה תוך פגיעה באיכות השירות הציבורי; 
* ארגון זיהוי, מניעה, דיכוי וגילוי של פשעי כלכלה מסוכנים ביותר הגורמים לתהודה ציבורית רבה; 
* ארגון אמצעי חיפוש מניעה והפעלת אמצעי הגנה על כל צורות הרכוש מפני פגיעות פליליות על מנת להבטיח תנאים נוחים לפיתוח יזמות והשקעות; 
* ארגון בדיקות וביקורות תיעודיות במטרה לזהות, לדכא ולחשוף פשעים כלכליים בעלי אופי בינלאומי ובין-אזורי בשיתוף פעולה עם השירות הפדרלי לפיקוח פיננסי; 
* מאבק נגד לגליזציה של כסף או רכוש אחר שהושג באמצעים פליליים; 
* השתתפות במסגרת כישוריה בארגון המאבק במימון טרור, קיצוניות ופעילויות בלתי חוקיות אחרות<ref>. Официальный сайт МВД РФ.</ref>. 

== היסטוריה ==
יום הקמת יחידות הביטחון הכלכליות במשרד הפנים של רוסיה נחשב ב-16 במרץ 1937, אז בהוראת הנ.ק.ו.ד. של ברית המועצות מספר 0018 כחלק ממינהל המיליציה הראשי הוקם האגף למאבק בגנבת רכוש סוציאליסטי (ОБХСС בראשי תיבות). מבנה ושם יחידות הביטחון הכלכליות של גופי הפנים השתנו שוב ושוב. 

בשנת 2003 קלט משרד הפנים של רוסיה יחידות למאבק בפשעי מיסים שהוקמו על בסיס שירות משטרת המס הפדרלית לשעבר, שהוקם ב-18 במרץ 1992.<ref>. Официальный сайт МВД РФ.</ref> 

== ביקורת ==
בשנת 2014 נעצרו כמה מנהלי אגפים של המחלקה ונידונו לשנות מאסר שונות בשנת 2017 בבית המשפט העירוני של מוסקבה.<ref></ref><ref></ref> הבכירים הואשמו ביצירת קבוצת פשע מאורגן, במטרה לעודד שוחד, ניצול לרעה של סמכותם וארגון לובי לא חוקי של אינטרסים מסחריים של חברות בשליטתם. בשל כך, המחלקה סופגת ביקורת רבה על אי יעילותה.
== קישורים חיצוניים ==
* באתר mvd.ru
== הערות שוליים ==

קטגוריה:משרד הפנים (רוסיה)
קטגוריה:ארגוני מאבק בשחיתות
קטגוריה:ארגוני מאבק בפשעים כלכליים
מפרץ פיין איילנד (אנטארקטיקה)

מפרץ פיין איילנד (באנגלית: Pine Island Bay) הוא מפרץ רחב בארץ אלזוורת', שבאנטארקטיקה.

אורכו של המפרץ 64 קילומטרים; רוחבו של המפרץ 48 קילומטרים.

קרחון פיין איילנד נשפך אל המפרץ, בקצה הדרום- מזרחי של ים אמונדסן.

== היסטוריה ==
=== גילוי ומיפוי המפרץ ===

המפרץ מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה, בדצמבר 1946.

=== מקור השם ===

שמו של המפרץ ניתן לו על ידי הוועדה המייעצת לשמות אנטארקטיים.

המפרץ נקרא על שמה של ספינת צי ארצות הברית פיין איילנד (USS Pine Island) - נושאת מטוסי - ים, וספינת הדגל של כוח המשימה המזרחי ( the eastern task group) של צי ארצות הברית במהלך מבצע קפיצה לגובה, אשר חקר את אזור זה.

== לקריאה נוספת ==
<div class="mw-content-ltr">• Majewski, Wojciech. (2013), [https://www.researchgate.net/publication/270267367_Benthic_foraminifera_from_Pine_Island_and_Ferrero_bays_Amundsen_Sea Benthic foraminifera from Pine Island and Ferrero bays, Amundsen Sea], Polish Polar Research. 34. 10.2478/popore-2013-0012</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11788 מפרץ פיין איילנד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11279&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ פיין איילנד] באתר הגאזט האנטארקטי המשווה SCAR של ממשלת אוסטרליה
* [https://pubs.usgs.gov/imap/2600/E//eights_72dpi.pdf מפת האזור]

== הערות שוליים ==

פיין איילנד
המינהל הראשי למלחמה בקיצוניות

המינהל הראשי למלחמה בקיצוניות של משרד הפנים של הפדרציה הרוסית (ברוסית: Главное управление по противодействию экстремизму Министерства внутренних дел Российской Федерации, בראשי תיבות: ГУПЭ МВД России), המכונה גם "מרכז E", הוא יחידה עצמאית של המנגנון המרכזי של משרד הפנים של הפדרציה הרוסית, אשר אחראי ליישום מדיניות ממשלת רוסיה ומסדירה חוקים ותקנות בתחום ההתנגדות לפעילות קיצונית, כמו גם ביצוע תפקידים אחרים בהתאם להנחיות רגולטוריות של משרד הפנים של רוסיה וחוקי רוסיה.
== היסטוריה ==
המינהל הראשי למאבק בקיצוניות של משרד הפנים של הפדרציה הרוסית (Главное управление по противодействию экстремизму Министерства внутренних дел Российской Федерации ,ГУПЭ МВД России) הוקם בהתאם לצו נשיא הפדרציה הרוסית דמיטרי מדבדב על הקמת השירות למאבק בקיצוניות של משרד הפנים של רוסיה מספר 1316 מיום 6 בספטמבר 2008.<ref>Указ Президента России от 6 сентября 2008 года № 1316 [http://www.consultant.ru/online/base/?req=doc;base=LAW;n=79834 "О некоторых вопросах Министерства внутренних дел Российской Федерации"]</ref> והוא נוצר מתוך המנהל האזורי למלחמה בפשע המאורגן, שפורק.

השם החדש התקבל בהתאם לצו נשיא הפדרציה הרוסית מיום 1 במרץ 2011 ובהוראת שר הפנים של רוסיה מיום 4 במרץ 2011. למחלקה ניתנו סמכויות אכיפת חוק בתחום ההתנגדות לפעילות קיצונית ומלחמה בטרור והוא הגוף המשטרתי המרכזי ללוחמה בטרור. המינהל הראשי הוא היחידה המבצעית העיקרית של המשרד בתחום פעילות נגד קיצוניות וטרור ומשתף פעולה עם שירות הביטחון הפדרלי ביישום מבצעי לוחמה בטרור.

== משימות ==
משימות המחלקה כוללות:
* השתתפות בגיבוש מדיניות המדינה בתחום פעילות המאבק ברדיקליזם; 
* השתתפות בשיפור הרגולציה המשפטית הנורמטיבית בתחום זה; 
* ארגון המאבק בפשעים קיצוניים; 
* ניהול יחידות משטרתיות ללחימה בטרור במחוזות הפדרליים, ובסובייקטים הפדרליים, הגנה על מסילות הרכבת, תחבורת המים והתנועה האווירית מפני פיגועי טרור, בנוסף המינהל משתף פעולה עם יחידות אבטחה בהגנה על הערים הסגורות ובמתקנים חשובים ורגישים במיוחד. 
== לקריאה נוספת ==
* Иванова С. И. Глава 8. Предупреждение органами внутренних дел террористической и экстремистской деятельности // Предупреждение преступлений и административных правонарушений: Учебное пособие. — Тюмень: Тюменский институт повышения квалификации сотрудников МВД России, 2012. — С. 113—129. — 187 с. — .

== קישורים חיצוניים ==
* 
* [http://rusplt.ru/society/center-e-8736.html היסטוריה קצרה של מרכז "E"], פורטל "הכוכב הרוסי" 
== הערות שוליים ==

קטגוריה:משרד הפנים (רוסיה)
קטגוריה:לחימה בטרור